Search for:
ତେବେ ଦିଲ୍ଲୀର କରକଡ଼ଡୁମା କୋର୍ଟରେ ଜୁଲାଇ ୧୭ ତାରିଖ ଦିନ ଏମିତି କିଛି ଘଟିଥିଲା। ଯାହାକି ସନି ଦେଓଲଙ୍କ 'ଦାମିନୀ' ଫିଲ୍ମ ଭଳି ଦୃଶ୍ୟ ସୃଷ୍ଟି ହୋଇଥିଲା । ନ୍ଯୁଜ୍ ଏଜେନ୍ସି ANI ଅନୁଯାୟୀ ଜଣେ ବ୍ୟକ୍ତି କୋର୍ଟ ପରିସରରେ ଥିବା ଆସବାବପତ୍ର ଏବଂ କମ୍ପ୍ୟୁଟରକୁ ଭଙ୍ଗାରୁଜା କରିଥିଲେ ।
ଏହି ଘଟଣା ଜୁଲାଇ ୧୭ ରେ କଡ଼କଡ଼ଡୁମା କୋର୍ଟ ନମ୍ବର ୬୬ ରେ ଏହି ଘଟଣା ଦେଖିବାକୁ ମିଳିଛି । ଅଭିଯୋଗ ହୋଇଛି ଯେ ଉକ୍ତ ବ୍ୟକ୍ତିଙ୍କୁ କୋର୍ଟ କେବଳ ଶୁଣାଣି ପାଇଁ ତାରିଖ ପରେ ତାରିଖ ଦେଉଛନ୍ତି, ତେଣୁ ନ୍ୟାୟ ପ୍ରକ୍ରିୟା ବିଳମ୍ବ ହୋଇଛି।
ଦିଲ୍ଲୀ ପୋଲିସର ସୂଚନାନୁସାରେ ଉକ୍ତ ବ୍ୟକ୍ତି ଜଣକ ହେଉଛନ୍ତି ଶାସ୍ତ୍ରୀନଗରର ରାକେଶ । 2016 ରୁ ଏହି ମାମଲା ଚାଲିଛି । ମାମଲାର ତାରିଖ 17 ଜୁଲାଇରେ ଥିଲା, ରାକେଶ ସେହି ଦିନ ଆସିଥିଲେ । ମାମଲାର ଶୁଣାଣି ଚାଲିଥିଲା   ଏବଂ ବିଚାରପତି ପରବର୍ତ୍ତୀ ତାରିଖ ଦେଇଥିଲେ । ଏହା ଉପରେ ରାକେଶ କ୍ରୋଧିତ ହୋଇ ଏପରି ଭଙ୍ଗାରୁଜା କରିଥିଲେ । ତେବେ ସେ ଏତିକିରେ ଅଟକି ନଥିଲେ, ସେ ସନି ଦେଓଲଙ୍କ 'ଦାମିନୀ' ଫିଲ୍ମର ସଂଳାପ 'ତାରିଖ ପେ ତାରିଖ ମିଲତା ହୈ, ଇନସାଫ୍ ନେହିଁ ମିଲତା ଜଜ୍ ସାବ୍' କହିଥିଲେ ।
ଏ ସମ୍ପର୍କରେ କୋର୍ଟର କର୍ମଚାରୀ ପୋଲିସକୁ ସୂଚନା ଦେଇଥିଲେ, ପରେ ରାକେଶଙ୍କୁ ଗିରଫ କରାଯାଇଥିଲା । ପୋଲିସ ରାକେଶଙ୍କୁ ଗିରଫ କରି ମାଜିଷ୍ଟ୍ରେଟଙ୍କ ନିକଟରେ ହାଜର କରିଥିଲା, ଯେଉଁଠାରୁ ତାଙ୍କୁ ଜେଲକୁ ପଠାଯାଇଥିଲା । ପୋଲିସ କହିଛି ଯେ ଏହି ମାମଲା କ୍ରମାଗତ ଭାବେ ଲମ୍ବା ହେଉଥିବାରୁ ରାକେଶ ନିରାଶ ହୋଇ ଏସବୁ କରିଛନ୍ତି । ତାଙ୍କ ବିରୋଧରେ ଧାରା 353, 427 ଏବଂ 506 ଅନୁଯାୟୀ ଏକ ମାମଲା ରୁଜୁ ହୋଇଛି । ଏହି ମାମଲା ଏବେ ଚର୍ଚ୍ଚାର ବିଷୟ ପାଲଟିଛି ।
ବେଙ୍ଗାଳୁରୁର ରାଜ୍ ବାହାଦୂର କିଏ, ଯାହାଙ୍କୁ ରଜନୀକାନ୍ତ ତାଙ୍କ ଦାଦାସାହେବ ଫାଲକେ ପୁରସ୍କାରକୁ ଉତ୍ସର୍ଗ କରିଛନ୍ତି?
